b'\n_START_ARTICLE_\nPolona \xc5\xa0krinjar\n_START_SECTION_\n\xc5\xbdivljenje\n_START_PARAGRAPH_\nPisateljica \xc5\xbeivi na Zgornji Lipnici, vasici med Radovljico in Kamno Gorico. \xc5\xa0olo je obiskovala na Lancovem in v Radovljici. Delala je na kmetiji in bila trideset let zaposlena v Iskrini tovarni v Lipnici, najprej v proizvodnji, nazadnje pa kot tehni\xc4\x8dna risarka.\n_START_SECTION_\nDelo\n_START_PARAGRAPH_\nPisati je za\xc4\x8dela \xc5\xbee zgodaj. V dela vklju\xc4\x8duje predvsem kme\xc4\x8dko in delavsko tematiko ter naravo. Objavljala je \xc5\xbee v ve\xc4\x8d revijah, med drugim v revijah Na\xc5\xa1a \xc5\xbeena, Kme\xc4\x8dki glas, Ciciban, Kekec, Zmaj\xc4\x8dek in \xc5\xa1e mnogih drugih._NEWLINE_Prva dramska igra, ki jo je napisala, je bila pri 17 letih, in sicer Pusti grad. Na Pustem gradu vsako leto uprizorijo njeno igro, ki jo napi\xc5\xa1e posebej za ta dogodek._NEWLINE_Pisateljica je svojo ustvarjalsko pot za\xc4\x8dela s \xc4\x8drticami, za otroke je pisala kasneje. Prvo \xc4\x8drtico objavila pred pribli\xc5\xbeno 40 leti v Pisani njivi, prilogi Kme\xc4\x8dkega glasa, katerega urednica je bila takrat Ne\xc5\xbea Maurer. Za odrasle je za\xc4\x8dela pisati nekje med letoma 1979 in 1980. Pri pisanju za otroke izhaja iz \xc5\xbeivalskega sveta in iz klasi\xc4\x8dnih pravljic, predvsem uporablja \xc5\xbeivali, ki niso pogosto uporabljene (strigalice, pti\xc4\x8di, martin\xc4\x8dki, voluharji, hro\xc5\xa1\xc4\x8di ...)._NEWLINE_Pisateljica je od leta 1985 \xc4\x8dlanica Dru\xc5\xa1tva slovenskih pisateljev. Za svoje delo je prejela tudi nekaj nagrad in priznanj.'